A BIZOTTSÁG 219/2005/EK RENDELETE
(2005. február 10.)
a banántermelői szervezetek tekintetében a 404/93/EGK tanácsi rendelet részletes alkalmazási szabályainak megállapításáról szóló 919/94/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a banánpiac közös szervezéséről szóló, 1993. február 13-i 404/93/EGK tanácsi rendeletre (1) és különösen annak 9. cikkére,
mivel:
(1)
A 919/94/EK bizottsági rendelet (2) meghatározta mindenekelőtt a termelői szervezetek elismerésének feltételeit, továbbá az I. mellékletében a termelés legkisebb értékesíthető mennyiségét és a szervezetek által igazolandó tagok legkisebb létszámát.
(2)
Meg kell határozni a legkisebb értékesíthető mennyiséget és a ciprusi termelői szervezetekre alkalmazandó legkisebb taglétszámot.
(3)
A termelői szervezetek számára a termelés és értékesítés területén kijelölt gazdasági feladatok biztosítása, illetve az értékesítés bevételeinek növelése és az ágazat jobb kezeléséhez való hozzájárulás érdekében ösztönözni kell nagyobb egységek létrehozását, ehhez pedig Ciprusra vonatkozóan - e terület banántermelését figyelembe véve - magas küszöböt kell megállapítani a termelői taglétszám és az értékesíthető mennyiség tekintetében.
(4)
Ebből következően a 919/94/EK rendeletet módosítani kell.
(5)
Az e rendeletben előírt intézkedések összhangban vannak a Banánpiaci Irányítóbizottság véleményével,
ELFOGADTA EZT A RENDELETET:
1. cikk
A 919/94/EK rendelet I. melléklete helyébe e rendelet mellékletének szövege lép.
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. február 10-én.